**פרויקט 'מקושרים'**

ליווי חניכי שכבת 'דרור' עם סיום לימודיהם בכפר

**רציונאל:** מתוך מחשבה כי ליווי הבוגרים בשנים הראשונות ליציאתם מהכפר הינו קריטי, ויכול להשפיע רבות על הצלחתם בהמשך דרכם העצמאית( בצבא/מכינה/ש"ל/ לימודים ועוד) - פיתחנו מערך שבו יהיה לכל בוגר כתובת ודמות 'מבוגר משמעותי' אחד אליה הוא יכול לפנות כאשר הוא זקוק לכך. מערך זה יאפשר לתת מענה משמעותי לצרכים השונים ויגיע למספר בוגרים גדול ככל האפשר.

**שיטה:**

כל חניך בכפר יצר קשר משמעותי עם לפחות אחד מאנשי הצוות בכפר : מדריכים, מורים, עו"סיות , בנות שירות , מורים חיילים ועוד.

הרעיון הוא , שאותה דמות קרובה שיצרה עם החניך קשר משמעותי תמשיך ללוות את הבוגר במהלך השנים הראשונות ליציאתו מהכפר. אנשי הצוות המדוברים יהיו מעתה – 'אנשי קשר' של הכפר וצוות הבוגרים עם אותו בוגר. לא מדובר בליווי צמוד, ניתן להסתפק בשיחת טלפון אחת לחודש המאפשרת לאיש הקשר לראות היכן הבוגר עומד – בפני אילו דילמות ואתגרים הוא מתמודד, ותוכל לתרום מניסיונה בכדי לעזור לו.

אם אחד מאנשי הקשר יזהה כי הבוגר זקוק לליווי מקצועי או צמוד יותר, הוא יוכל להפנות אותו לצוות הבוגרים להמשך התהליך.

במקביל, צוות הבוגרים שיפעיל את הפרויקט- יעקוב ויזום קשר עם הבוגרים דרך 'אנשי הקשר' של שכבת 'דרור'.

על מנת שנגיע לכל החניכים אנו זקוקים להגיע למספר רב של אנשי צוות – כאשר כל אחד מהם לוקח על עצמו ללוות בין 3-5 חניכים .

**כיצד נצוות את בין אנשי הצוות לחניכים ?**

לאחר שיוסבר לחניכי שכבת 'דרור' על הפרויקט, הם יקבלו שאלון בו הם יצטרכו לכתוב שלושה אנשי צוות אליהם הם מרגיש קרוב, ואיתם הם היו רוצים להמשיך ולהיות בקשר. בנוסף, הם ימלאו את פרטיהם האישיים כולל טלפון ומייל – על מנת שנוכל להזין את הפרטים העדכניים שלהם במערכת הבוגרים.

לאחר מכן , נאסוף את הנתונים והצוותים השונים ישבצו את החניכים לאנשי הקשר . כך שבסופו של יום- לכל בוגר יהיה 'מבוגר משמעותי' איתו הוא יוכל לשתף, להתייעץ והמשיך להיות בקשר. האחריות על התהליך תהיה על צוות הבוגרים בשיתוף מדריכי שכבת 'דרור'

אנו בצוות הבוגרים – נעמוד בקשר עם אנשי הקשר , ובכך נוכל לשתף פעולה באופן שיוכל לתרום לחניכים/בוגרים שלנו בצורה הכי טובה שאפשר .